<classify> Katika mchezo huo, KMKM ambayo ilikuwa na machungu ya kufungwa na Kimbunga mabao 2-1ilionekana kupania mchezo huo tangu filimbi ya kuanza ilipopulizwa.KMKM ilijipatia mabao yake kupitia kwa Mudrik Muhibu ambaye alifunga mabao matatu na mengine yakifungwa na Faki Mwalimu na Tizo Charles. Kwa upande wa Kipanga, bao lake la kufutia machozi liliwekwa kimiani na Amour Suleiman.Kwa matokeo hayo, KMKM amefikisha pointi 23 na kupanda hadi nafasi ya tatu kutoka nafasi ya sita wakati Kipanga imebakia nafasi ya 10 ikiwa na pointi 16 katika msimamo wa ligi hiyo inayoongozwa na JKU yenye pointi 32.Katika mchezo mwingine, JKU juzi ilishindwa kutamba baada ya kutoka 0-0 na Mafunzo katika mfululizo wa ligi hiyo.Mchezo huo uliokuwa na upinzani mkali ulianza kwa kasi kubwa huku kila mmoja akitaka kushinda ili kuondoka na pointi tatu, lakini umaliziaji haukuwa mzuri.Mafunzo na JKU zote ni wawakilishi wa Zanzibar katika michuano ya Kimataifa, ambapo JKU wanashiriki Kombe la Shirikisho na Mafunzo inashiriki Ligi ya Mabingwa Afrika.Kwa matokeo hayo, JKU imefikisha pointi 32 na kuendelea kuongoza msimamo wa ligi hiyo, wakati Mafunzo imefikisha pointi 19 na kuwa nafasi ya saba. igi hiyo inatarajiwa kuendelea tena leo kwa mchezo utakaowakutanisha Zimamoto yenye pointi 25 ikiwa na nafasi ya pili na timu ya Miembeni yenye pointi 21 ikiwa nafasi ya tano.  <topic>: MICHEZO 